"LEKGOTLA LA DITSHWANELO TSA BOTHO LA AFORIKABORWA Karolo 27 e letlelela tshwanelo ya go 19 neelwa tlhokomelo ya pholo, dijo, metsi le tshireletsego ya setšhaba Mongwe le mongwe o na le tshwanelo ya go nna le phitlhelelo ya: Ditirelo tsa tlhokomelo ya pholo, go akaretsa tlhokomelo ya pholo ya go tshola bana; • Dijo le metsi a a lekaneng; le • Tshireletsego ya loago, go akaretsa fa ba sa kgone go ikotla le go otla batlhokomelwa ba bone, thuso e e maleba ya loago. • Ga go na ope yo a ka ganediwang go bona kalafi ya tshoganyetso ya bongaka. SAHRC e ntshitse selekano se se bonalang sa tiro ka ga nngwe le nngwe ya ditshwanelo tse ka dipegelo tsa yone, dipatlisiso, le tlhokomelo. Tshedimosetso e mmogo le letlhare la dintlha ka ga tshwanelo ya go fiwa dijo le phamofolete ka ga metsi le kgelelo ya leswe e teng mo webosaeteng ya SAHRC www.sahrc.org.za Ditheo tse di latelang di rwele maikarabelo a tshireletso, phitlhelelo le tsweletso ya ditshwanelo tse: • Lefapha la Pholo www.health.gov.za • Lefapha la Ditirelo tsa Loago www.dsd.gov.za • South African Social Security Agency www.sassa.gov.za 20 Karolo 28 e letlelela ditshwanelo tsa bana Motho mongwe le mongwe yo o nang le dingwaga tse di ka fa tlase ga tse 18 o na le tshwanelo ya: • Go nna le leina le bosetšhaba go simolola fa a se na go tsalwa; • Go bona tlhokomelo ya balelapa kgotsa tlhokomelo ya batsadi kgotsa tlhokomelo e nngwe ya botlhokwa fa a tlositswe mo tikologong ya lelapa; • Go bona dijo tsa motheo, lefelo la bonno, ditirelo tsa motheo tsa tlhokomelo ya pholo le ditirelo tsa loago; 14"